ས་མ་བསྟན་ཏོ། །འཁོར་ལོས་བསྒྱུར་བ་དྲུག་གི་ས་བོན་རིམ་བཞིན། ཁཾ་ཧྰུཾ་ཨཱོྃ་ཧཱུྃ་ཧཱུྃ་ཁཾ་
ཞེས་པའོ། །དུས་ཀྱི་འཁོར་ལོའི་དཀྱིལ་འཁོར་ལ་ནི་ཚོན་གྱི་ཁ་དོག་གི་རིམ་པ་བཤད་པ་
དག་དང་ཕལ་ཆེར་མི་མཐུན་པས་རྡུལ་ཚོན་གྱི་ཁ་དོག་གི་རིམ་པ་བརྗོད་པར་བྱའོ། །
ཐུགས་ཀྱི་དཀྱིལ་འཁོར་གྱི་རྡོ་རྗེའི་ཕྲེང་བ་གཉིས་པའི་བར་གྱི་ནང་གི་ས་ཐམས་ཅད་ནི་
༣༦
158

ནག་པོའོ། །ཐུགས་དང་། གསུང་དང་། སྐུའི་དཀྱིལ་འཁོར་རྣམས་ཀྱི་ཤར་གྱི་ས་ཐམས་
ཅད་ནི་ནག་པོའོ། །ལྷོ་ནི་དམར་བོའོ། །ནུབ་ནི་སེར་བོའོ། །བྱང་ནི་དཀར་བོའོ། །སྟེགས་
བུ་ནི་དཀར་བོའོ། །རིན་ཆེན་སྣམ་བུ་ནི་དམར་བོ་སྟེ། །དེ་ལ་རིན་པོ་ཆེ་སྣ་ཚོགས་པས་
སྤྲས་པའོ། །དྲ་བ་དང་དྲ་བ་ཕྱེད་པའི་ས་ནི་ནག་པོ་སྟེ། དེ་ལ་དྲ་བ་དང་དྲ་བ་ཕྱེད་པ་ནི་
དཀར་བོའོ། །ས་ནག་པོ་ལ་རིན་ཆེན་ཤར་བུ་དཀར་བོའོ། །ས་ནག་པོ་ལ་མདའ་ཡབ་
རྣམས་དཀར་བོའོ། །རྟ་བབས་ཀྱི་ཀ་བ་རྣམས་སེར་བོའོ། །ཐུགས་ཀྱི་དཀྱིལ་འཁོར་ལ་ནི་
གཙོ་བོའི་པདྨ་ལྗང་གུའོ། །ཞི་བ་ལ་སོགས་པ་ལ་ནི་ཁ་དོག་དཀར་བོ་ལ་སོགས་པར་
འགྱུར་རོ། །རྡོ་རྗེ་ཕྲེང་བ་དང༌། ཀ་བ་བཅུ་དྲུག་ནི་ནག་པོ་སྟེ། ཤར་དུ་རལ་གྲི་ནག་པོ་
དང་། ལྷོར་རིན་པོ་ཆེ་དམར་བོ་དང་། ནུབ་ཏུ་འཁོར་ལོ་སེར་བོ་དང་། བྱང་དུ་པདྨ་
དཀར་བོ་རྣམས་དང་ལྡན་པའོ། །བུམ་པ་བརྒྱད་ནི་པདྨ་ལ་གནས་ཤིང་དཀར་བོ་སྟེ་
པདྨས་ཁ་བརྒྱན་པའོ། །ཐམས་ཅད་དུ་པདྨའི་གདན་གྱི་སུམ་ཆ་ནི་ལྟེ་བའོ། །རྡོ་རྗེ་ཕྲེང་
བ་གཉིས་པ་ནི་ལྗང་གུའོ། །ལྷ་སྣམ་ནི་དཀར་བོའོ། །རྩིག་པའི་རེ་ཁ་གསུམ་ནི་ནང་ནས་
བརྩམས་ནས་དཀར་བོ་དང་དམར་བོ་དང་ནག་པོའོ། །དེ་རྣམས་ཀྱིས་ནི་ཆ་དགུར་བྱས་
ཏེ། དེ་ལ་ཆ་རེ་དོར་ནས་ཆ་གཉིས་ལ་རེ་ཁ་སོ་སོ་བྱའོ། །སྒོ་དང་སྒོ་ཁྱུད་ཀྱི་མཚམས་སུ་
རྡོ་རྗེ་དང་རིན་པོ་ཆེས་སྤྲས་པའོ། །རྟ་བབས་བཅུ་གཉིས་ནི་ཁ་དོག་སྣ་ཚོགས་པའོ། །
གསུང་གི་དཀྱིལ་འཁོར་གྱི་ལྷ་སྣམ་དཀར་བོའོ། །དེའི་པདྨ་བརྒྱད་ནི་ཟླ་བ་དང་ཉི་
དང་བྲལ་བ་སྟེ། ཕྱོགས་རྣམས་སུ་དམར་བོ་དང་། མཚམས་རྣམས་སུ་དཀར་བོའོ། །རེ་
ཁ་ལྔའི་ཁ་དོག་ནི་ནང་ནས་བརྩམས་ཏེ་ལྗང་གུ་དང་། ནག་པོ་དང་། དམར་བོ་དང་།
དཀར་བོ་དང་། སེར་བོ་རྣམས་སོ། །དེ་རྣམས་ཀྱིས་ཆ་བཅོ་ལྔར་བྱས་ཏེ་དེར་སྔ་མ་
བཞིན་རེ་ཁ་བྱའོ། །སྐུའི་དཀྱིལ་འཁོར་གྱི་ལྷ་སྣམ་ནི་དཀར་བོའོ། །དེའི་པདྨ་རྣམས་ནི་
ཟླ་བ་དང་ཉི་མ་བྲལ་བའོ། །རེ་ཁ་ལྔ་ནི་གསུང་གི་དཀྱིལ་འཁོར་བཞིན་ནོ། །རྟ་བབས་ཀྱི་
159

ཀ་བ་རྣམས་ཀྱི་འོག་གི་སྟེགས་བུའི་གནས་རྣམས་སུ་སྦྲུལ་གྱི་གདན་རྣམས་ཏེ། སོ་སོར་
ཆ་ཆུང་བཅུ་གཉིས་སོ། །དེ་ལ་ཤར་གྱི་ཕྱོགས་སུ་ནག་པ་ཟླུམ་པོ་གཉིས་ཀྱི་སྟེང་དུ་རྒྱལ་
མཚན་གཉིས་སོ། །ལྷོར་གྲུ་གསུམ་དམར་བོ་གཉིས་ལ་བཀྲ་ཤིས་ཀྱིས་མཚན་པའོ། །ནུབ་
ཏུ་གྲུ་བཞི་སེར་བོ་གཉིས་ལ་རྡོ་རྗེས་མཚན་པའོ། །བྱང་དུ་ཟླ་བ་ཕྱེད་པའི་རྣམ་པ་དཀར་
བོ་གཉིས་ལ་པདྨས་མཚན་པའོ། །ཤར་གྱི་གཡས་ཀྱི་ཟླུམ་པོའི་གཡས་སུ་ཀླུའི་རྒྱལ་བོ་
རྒྱལ་བ་ཞེས་པའི་བདུད་རྩིའི་བུམ་པའོ། །ནུབ་ཀྱི་གཡོན་གྱི་གྲུ་བཞི་བའི་གཡོན་དུ་རྣམ་
པར་རྒྱལ་བ་ཞེས་པའི་བདུད་རྩིའི་བུམ་པའོ། །ཤར་གྱི་རྟ་བབས་ཀྱི་རིམ་པ་དང་བོའི་
མྱོས་པ་སྲུང་བའི་སྟེང་གི་དབུས་ཀྱི་གྲུ་བཞི་བ་ལ་ཆོས་ཀྱི་འཁོར་ལོ་ནག་པོ། །དེའི་
གཡས་དང་གཡོན་དུ་རི་དྭགས་དང་རི་དྭགས་མོ་ནག་པོའོ། །ལྷོར་བུམ་པ་བཟང་བོ་
དམར་བོའོ། །དེའི་གཡས་དང་གཡོན་དུ་དུང་དང་པདྨ་དམར་བོའོ། །ནུབ་ཏུ་བྱང་ཆུབ་ཀྱི་
ཤིང་སེར་བོའོ། །དེའི་གཡས་དང་གཡོན་དག་ཏུ་མིའམ་ཅི་དང་མིའམ་ཅི་མོ་སེར་བོའོ། །
བྱང་དུ་རྔ་བོ་ཆེ་དཀར་བོ་སྟེ་དེའི་གཡས་དང་གཡོན་དུ་དབྱུག་པ་དང་ཐོ་བ་དཀར་བོའོ།
མདའ་ཡབ་དང་སའི་ཁོར་ཡུག་གི་དབུས་ཀྱི་ས་ནི་ནག་པོའོ། །དེར་ཇི་ལྟར་མཛེས་པར་
མཆོད་པའི་ཡོ་བྱད་རྣམས་བྲི་བར་བྱའོ། །སའི་ཁོར་ཡུག་ནི་སེར་བོའོ། །དེར་དབང་ལྡན་
།
གྱི་མཚམས་སུ་ཟླ་བ་ཉ་བའི་དཀྱིལ་འཁོར་འཆང་བ་ཆ་ཆུང་བཅུ་གཉིས་པ་དང་།
བདེན་བྲལ་དུ་ནུབ་བཞིན་པའི་ཉི་མ་ཆ་ཆུང་བཅུ་གཉིས་པའོ། །ཆུའི་ཁོར་ཡུག་དཀར་
བོའོ། །མེའི་ཁོར་ཡུག་དམར་བོའོ། །རླུང་གི་ཁོར་ཡུག་ནག་པོའོ། །མེ་དང་རླུང་གི་ཁོར་
ཡུག་དེ་དག་གི་དབུས་སུ་སོ་སོར་ཆ་ཆུང་བཅུ་གཉིས་པའི་རྩིབས་བརྒྱད་པའི་དུར་ཁྲོད་
ཀྱི་འཁོར་ལོ་བརྒྱད་དེ་ཕྱོགས་སུ་དམར་བོ་དང་། མཚམས་སུ་དཀར་བོ་རྣམས་སོ། །ཤར་
གྱི་འཁོར་ལོའི་ཕྱི་ངོས་སུ་སྟོང་བའི་དཀྱིལ་འཁོར་རོ། །ནུབ་ཀྱི་འཁོར་ལོའི་ཕྱི་ངོས་སུ་
ཡང་སྟོང་བའི་དཀྱིལ་འཁོར་རོ། །སྟོང་བའི་དཀྱིལ་འཁོར་གཉིས་འབྲི་བ་ནི་སྒྲུབ་ཐབས་
160

ཀྱི་ལེའུར་གསུངས་པའི་ཚུལ་གྱིས་སོ། །བཅུ་ཆར་ལ་ཡང་མཚན་མ་ནི་གྲི་གུག་གོ །རླུང་
གི་ཁོར་ཡུག་ལ་མཚན་མ་སྣ་ཚོགས་པ་བྲི་བར་བྱ་སྟེ། འདིར་འདོད་པ་སྤྱོད་པ་ནི་མ་
ཡིན་ནོ། །ནམ་མཁའི་ཁོར་ཡུག་ནི་ནག་པོའོ། །དེའི་ལོགས་གཉིས་སུ་ཆ་ཆུང་གསུམ་
གསུམ་དོར་ལ་དེར་རེ་ཁ་ཟླུམ་སྐོར་གཉིས་སོ། །དབུས་ཀྱི་ཆ་ཆུང་དྲུག་ལ་ནི་རྡོ་རྗེ་ཕྲེང་
བ་ལྗང་གུ་བྱའོ། །འོད་ཟེར་འབར་བ་རྣམས་ནི་ཁ་དོག་རྣམ་པ་ལྔའོ། །ཡང་ནང་གི་དཀྱིལ་
འཁོར་དུ་ཤར་ཕྱོགས་ཀྱི་ཚོན་ནག་པོའི་དཔངས་སུ་ནས་ཀྱི་བཞི་ཆ་གཅིག་གོ །ལྷོའི་
དམར་བོ་ནི་གཉིས་སོ། །ནུབ་ཀྱི་སེར་བོ་ནི་བཞིའོ། །བྱང་གི་དཀར་བོ་ནི་གསུམ་མོ། །
རྩིག་པའི་རེ་ཁ་རྣམས་ཀྱི་དཔངས་སུ་རྡུལ་ཚོན་སེར་བོ་སུམ་འགྱུར་རོ། །རྡོ་རྗེ་ཕྲེང་བ་
རྣམས་ཀྱང་ངོ་། །རེ་ཁ་གཞན་ནི་ཚོན་སེར་བོ་ལས་ཉིས་འགྱུར་རོ། །པདྨ་རྣམས་ནི་སྣམ་
བུ་ལས་ཉིས་འགྱུར་གྱིས་སོ། །ཉི་ཟླ་དག་ནི་ཆུ་སྐྱེས་ཀྱི་རེ་ཁ་ལས་སོ། །དེ་ལྟར་བརྗོད་པའི་
དཔངས་ལས་གསུང་གི་དཀྱིལ་འཁོར་ལ་དཔངས་ནི་ཉིས་འགྱུར་རོ། །དེ་རྣམས་ལས་
ཉིས་འགྱུར་ནི་སྐུའི་དཀྱིལ་འཁོར་ལའོ། །མདའ་ཡབ་ལས་ཕྱིའི་མཆོད་པའི་ས་ལ་ནི་
ནས་གཅིག་གོ །ས་ལ་སོགས་པའི་ཁོར་ཡུག་དང་རེ་ཁ་ཟླུམ་སྐོར་གཉིས་ཀྱི་དཔངས་ནི་
སྐུའི་དཀྱིལ་འཁོར་གྱི་རྩིག་པའི་རེ་ཁའི་ཚད་དོ། །ས་ཐམས་ཅད་དུ་རྡུལ་ཚོན་གཞན་
དགྱེ་བ་ཐམས་ཅད་ནི་ཉིས་འགྱུར་གྱི་དབྱེ་བས་མཉམ་པའོ། །དེ་ལ་གཙོ་བོའི་ལྟེ་བར་ལྟེ་
བ་དང་མཉམ་པའི་དཀར་བོ་དང་དམར་བོ་དང་ནག་པོ་དང་དམར་བོའི་ཟླ་བ་དང་ཉི་མ་
དང་སྒྲ་གཅན་དང་དུས་ཀྱི་མེའི་དཀྱིལ་འཁོར་གྱི་སྟེང་དུ་བཅོམ་ལྡན་འདས་དུས་ཀྱི་
འཁོར་ལོའི་རྡོ་རྗེ་སྔོན་པོ་རྩེ་གསུམ་པའོ། །ཤར་གྱི་འདབ་མ་ལ་སྤོས་ཕོར་ནག་པོའོ། །
ལྷོར་མར་མེ་དམར་བོའོ། །ནུབ་ཏུ་དུང་སེར་བོའོ། །བྱང་དུ་ལྷ་བཤོས་དཀར་བོའོ། །མེ་ལ་
སོགས་པར་རྔ་ཡབ་ནག་པོ་དང་། དམར་བོ་དང་། དཀར་བོ་དང་། སེར་བོའོ། །དེའི་ཕྱི་
ངོས་སུ་དབང་ལྡན་དུ་ཆོས་ཀྱི་དུང་དཀར་བོའོ། །མེར་ཡིད་བཞིན་གྱི་ནོར་བུ་ནག་པོའོ། །
161

བདེན་བྲལ་དུ་ཆོས་ཀྱི་གཎྜི་དམར་བོའོ། །རླུང་དུ་དཔག་བསམ་གྱི་ཤིང་སེར་བོའོ། །རིམ་
པ་གཉིས་པར་ཤར་དུ་པདྨ་དཀར་བོར་ཉི་མ་ལ་རལ་གྲི་ནག་པོའོ།
།མེར་པདྨ་དམར་
བོར་ཟླ་བ་ལ་ཨུཏྤལ་སྔོན་པོའོ། །ལྷོར་པདྨ་དཀར་བོར་ཉི་མ་རིན་པོ་ཆེ་ཆ་དགུ་བ་དམར་
བོའོ། །བདེན་བྲལ་དུ་པདྨ་དམར་བོར་ཟླ་བ་ལ་པདྨ་དམར་བོའོ། །ནུབ་ཏུ་པདྨ་དཀར་བོར་
ཉི་མ་ལ་འཁོར་ལོ་སེར་བོའོ། །རླུང་དུ་པདྨ་དམར་བོར་ཟླ་བ་ལ་འཁོར་ལོ་སེར་བོའོ། །བྱང་
དུ་པདྨ་དཀར་བོར་ཉི་མ་ལ་པདྨ་དཀར་བོའོ།
།དབང་ལྡན་དུ་པདྨ་དམར་བོར་ཟླ་བ་ལ་
ཨུཏྤལ་དཀར་བོའོ། །རིམ་གསུམ་པོའི་སྣམ་བུ་ལ་སྒོ་སོ་སོའི་ལོགས་གཉིས་སུ་གཉིས་ཏེ་
དེ་ལྟར་པདྨ་བརྒྱད་དོ། །དེ་ལ་དྲུག་རྣམས་ཉི་མ་ལའོ། །ནུབ་དང་བྱང་གི་སྒོའི་གཡོན་དག་
ཏུ་ཟླ་བ་གཉིས་སོ། །མཚམས་རྣམས་སུ་པདྨ་དང་ཟླ་བ་བཞི་སྟེ་དེ་རྣམས་སུ་དབང་ལྡན་
ནས་བརྩམས་ཏེ་མེ་ལོང་དང༌། རྡོ་རྗེ་དང༌། རལ་གྲི་དང༌། གོས་དང་། རྡོ་རྗེ་དང༌།
རིན་པོ་ཆེ་དང་། རྡོ་རྗེ་དང༌། རོའི་སྣོད་དང་། ཆོས་འབྱུང་དང་། འཁོར་ལོ་དང་།
དྲིའི་དུང་དང་། པི་ཝང་དང་། པདྨ་རྣམས་ཏེ། དཀར་བོ་དང་། སྔོན་པོ་དང་། ནག་པོ་
དང་། ནག་པོ་དང་། ལྗང་གུ་དང་། དམར་བོ་དང་། དམར་བོ་དང་། ལྗང་གུ་དང་།
སེར་བོ་དང་། སེར་བོ་དང་། སྔོན་པོ་དང་། དཀར་བོའོ། །ཤར་སྒོའི་པདྨ་དང་ཉི་མ་ལ་
རལ་གྲི་ནག་པོ་དང་། ལྷོར་དབྱུག་པ་དམར་བོ་དང་། ནུབ་ཏུ་པདྨ་སེར་བོ་དང་། བྱང་
དུ་ཐོ་བ་དཀར་བོའོ། །འདིར་ཉི་མའི་དཀྱིལ་འཁོར་རྣམས་ནི་པདྨ་དཀར་བོ་ལ་གནས་
ཤིང་ཟླ་བའི་དཀྱིལ་འཁོར་རྣམས་ནི་པདྨ་དམར་བོ་ལའོ། །ཤར་གྱི་སྟེགས་བུ་ལ་རྟ་
བབས་ཀྱི་ཀ་བའི་རྩ་བའི་གཡོན་དུ་དུང་ནག་པོ་དང་། གཡས་སུ་མེ་ཏོག་སྔོན་པོའི་
ཕྲེང་བའོ། །ལྷོར་སྤོས་ཕོར་དམར་བོ་དང་། མར་མེའོ། །ནུབ་ཏུ་ཅོད་པན་སེར་བོ་དང་།
དོ་ཤལ་སེར་བོའོ། །བྱང་དུ་འབྲས་བུ་དཀར་བོ་དང་བདུད་རྩི་དཀར་བོས་གང་བའི་ཐོད་
པའི་སྣོད་དོ། །སྟེགས་བུ་ཐམས་ཅད་ལ་ནི་རྣམ་པ་སྣ་ཚོགས་པ་འཛིན་པའི་མཆོད་པའི་
162

ལྷ་མོ་རྣམས་སོ། །ཤར་གྱི་རྟ་བབས་ཀྱི་མཆོད་པའི་ལྷ་མོའི་གནས་ལ་དབུས་སུ་གོས་སོ།
ལྷོར་པདྨའོ། །ནུབ་ཏུ་རྔ་པ་ཊ་ཧའོ། །བྱང་དུ་རྡོ་རྗེའོ། །གསུང་གི་དཀྱིལ་འཁོར་ལ་ནི་ཤར་
གྱི་པདྨའི་ལྟེ་བ་དང་། འདབ་མ་རྣམས་ལ་གྲི་གུག་ནག་པོ་རྣམས་སོ། །མེར་འཁོར་ལོ་
ནག་པོ་རྣམས་སོ། །གཤིན་རྗེར་དབྱུག་པ་དམར་བོ་རྣམས་སོ། །བདེན་བྲལ་དུ་ཤཀ་ཏི་
དམར་བོ་རྣམས་སོ། །ནུབ་ཏུ་རྡོ་རྗེ་སེར་བོ་རྣམས་སོ། །རླུང་དུ་ཚངས་པའི་དབྱུ་གུ་རྩེ་མོ་
སེར་བོ་ཅན་རྣམས་སོ། །བྱང་དུ་རྩེ་གསུམ་དཀར་བོ་རྣམས་སོ། །དབང་ལྡན་དུ་པདྨ་
དཀར་བོ་རྣམས་སོ། །སྐུའི་དཀྱིལ་འཁོར་གྱི་སྣམ་བུ་ལ་པདྨའི་ལྟེ་བ་དང་འདབ་མ་རྣམས་
ལ་མཚན་མ་རྣམས་སོ། །དེ་ལ་ཤར་གྱི་སྒོའི་གཡས་སུ་རལ་གྲི་རྣམས་སོ། །མེར་དཔག་
བསམ་གྱི་ཤིང་རྣམས་སོ། །ལྷོའི་སྒོའི་གཡོན་དུ་རྡོ་རྗེས་མཚན་པའི་དབྱུག་པ་རྣམས་སོ། །
གཡས་སུ་ཤཀ་ཏི་རྣམས་སོ། །བདེན་བྲལ་དུ་ཤཀ་ཏིའམ་ཡང་ན་མདུང་རྣམས་སོ། །ནུབ་
ཀྱི་སྒོའི་གཡོན་དུ་རིན་པོ་ཆེའམ་དབྱུག་ཏོ་རྣམས་སོ། །གཡས་སུ་རྡོ་རྗེ་རྣམས་སོ། །རླུང་
དུ་ཁབ་རྣམས་སོ། །བྱང་སྒོའི་གཡོན་དུ་རྩེ་གསུམ་རྣམས་སོ། །གཡས་སུ་ཞགས་པ་རྣམས་
སོ། །དབང་ལྡན་དུ་དགྲ་སྟ་རྣམས་སོ། །ཤར་སྒོའི་གཡོན་དུ་འཁོར་ལོ་རྣམས་སོ། །ཤར་
སྒོར་དབྱུག་པའོ། །དེའི་ཕྱི་རོལ་ཏུ་རྡོ་རྗེ་ལྗང་གུའོ། །ལྷོ་སྒོར་མདའ་དམར་བོའོ། །ནུབ་
སྒོར་དབྱུག་ཏོ་སེར་བོའོ། །དེའི་ཕྱི་ངོས་སུ་རྩེ་གསུམ་སྔོན་པོའོ། །བྱང་སྒོར་གཏུན་ཤིང་
དཀར་བོའོ། །དབྱུག་པ་ལ་སོགས་པའི་མཚན་མ་འདི་རྣམས་པདྨ་དང་ཉི་མ་ལ་གནས་
པའོ། །གསུང་དང་སྐུའི་དཀྱིལ་འཁོར་དག་གི་ཕྱོགས་ཀྱི་པདྨ་རྣམས་ནི་དམར་བོའོ། །
མཚམས་ཀྱི་པདྨ་རྣམས་ནི་དཀར་བོའོ། །འདིར་གསུང་གི་དཀྱིལ་འཁོར་གྱི་སྟེགས་བུ་ལ་
ཤར་སྒོའི་གཡས་སུ་ཨུཏྤལ་དང༌། གོས་དང་། གྲི་གུག་དང་། འཁོར་ལོ་དང་། ཁ་ཊཱཾ་ག་
རྣམས་ནག་པོའོ། །གཡོན་དུ་གྲི་གུག་དང་། རལ་གྲི་དང་། གྲི་གུག་རྣམས་ནག་པོའོ། །
ལྷོའི་སྟེགས་བུ་ལ་སྒོའི་གཡས་སུ་པདྨ་དང་། རོའི་སྣོད་དང་། དབྱུག་པ་དང༌། ཤཀ་ཏི་
163

དང་། པདྨ་རྣམས་དམར་བོའོ། །གཡོན་དུ་མདའ་དང་། དགྲ་སྟ་དང་། གྲི་གུག་དང་།
གྲི་གུག་རྣམས་དམར་བོའོ། །ནུབ་སྒོའི་གཡས་སུ་འཁོར་ལོ་དྲིའི་དུང་ཆོས་དང་། །རྡོ་རྗེ་
དང་། ཁབ་དང་། འཁོར་ལོ་རྣམས་སེར་བོའོ། །གཡོན་དུ་ཆོས་འབྱུང་ལྗང་གུ་དང་།
འཁོར་ལོ་དང་། གྲི་གུག་དང་། གྲི་གུག་རྣམས་སེར་བོའོ། །བྱང་དུ་སྒོའི་གཡས་སུ་
ཨུཏྤལ་དང་། མེ་ལོང་དང་། རྩེ་གསུམ་དང་། པདྨ་དང་། ཨུཏྤལ་རྣམས་དཀར་བོའོ། །
གཡོན་དུ་པི་ཝང་སྔོན་པོ་དང་། ཐོ་བ་དང་། གྲི་གུག་དང་། གྲི་གུག་རྣམས་དཀར་བོའོ། །
དེ་ལྟར་མཚན་མ་སུམ་ཅུ་སོ་དྲུག་པོ་རྣམས་ནི་སྐུའི་དཀྱིལ་འཁོར་གྱི་སྟེགས་བུ་རྣམས་
ལ་ཡང་ངོ་། །གཙོ་བོའི་ས་བོན་ཧཱུཾ་མོ། །རྡོར་ཕྲེང་གསལ་སྒྲོན་དུ་བདེ་ལེགས་སུ་བྱེད་པའི་
དཀྱིལ་འཁོར་གསུམ་ལ་ལྷ་མཚན་གྱི་བཤད་པ་མེད་དོ། །བདེ་མཆོག་སྔོ་སེར་གཉིས།
ཕག་མོ་གསུམ་གྱི་ལྷ་མཚན་རྫོགས་ཕྲེང་དང་། བདུད་རྩི་ཕྱི་མ་གསུམ་གྱི་ལྷ་མཚན་
དེའི་རྒྱུད་དུ་བལྟ་དགོས། དེ་ནས་འཇམ་པའི་རྡོ་རྗེ་ལ་སོགས་པ་གང་ཡང་རུང་བའི་
དཀྱིལ་འཁོར་བྲིས་ལ་རྣམ་པ་ཐམས་ཅད་དུ་གསལ་བར་གྱུར་བར་ཤེས་ནས་ཡི་གེ་ཧཱུཾ་
དང་འཁྱིལ་བ་བཟླས་པའི་བདུད་རྩི་ལྔ་དང་བཅས་པའི་དྲིའི་ཆུས་དཀྱིལ་འཁོར་གྱི་ཕྱི་
ངོས་སུ་བྱུགས་ལ་དེ་བཟླས་པའི་ཆུས་འཁོར་ལོ་བསངས་ཏེ་རྡུལ་ཚོན་ལྷག་མ་རྣམས་ལ།
ཨོཾ་ཨཱཿཧཱུྃ་བཛྲ་མཱུ
ཞེས་པས་ཡེ་ཤེས་ཀྱི་ཚོན་གཤེགས་སུ་གསོལ་ཏེ་སྣོད་ན་གནས་པའི་ཚོན་རྣམས་དབེན་པར་
བཞག་པར་བྱའོ། །ལྷ་མཚན་དང་ཚོན་དགྱེ་བའི་ཆོ་ག་དཀྱིལ་ཆོག་རྡོ་རྗེ་ཕྲེང་བ་ལས་ཟུར་དུ་བཀོད་
ཏེ༔དགེ་སློང་ཤེས་རབ་རྒྱ་མཚོས་ཟུར་འདེབས་དང་བཅས་སྦྱར་བའོ། ། ། །དགེ་ལེགས་འཕེལ། །
164